CELEX: 32018R0076
Language: da
Date: 2017-10-23 00:00:00
Title: Rådets forordning (EU) 2018/76 af 23. oktober 2017 om fordeling af fiskerimuligheder i medfør af protokollen om fastsættelse af de fiskerimuligheder og den finansielle modydelse, der er omhandlet i fiskeripartnerskabsaftalen mellem Den Europæiske Union og Republikken Mauritius

19.1.2018   
            
            
               DA
            
            
               Den Europæiske Unions Tidende
            
            
               L 14/1
            
         RÅDETS FORORDNING (EU) 2018/76
   af 23. oktober 2017
   om fordeling af fiskerimuligheder i medfør af protokollen om fastsættelse af de fiskerimuligheder og den finansielle modydelse, der er omhandlet i fiskeripartnerskabsaftalen mellem Den Europæiske Union og Republikken Mauritius
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 43, stk. 3,
   under henvisning til forslag fra Europa-Kommissionen, og
   ud fra følgende betragtninger:
   
               (1)
            
            
               Den 28. januar 2014 vedtog Rådet afgørelse 2014/146/EU (1) om indgåelse af fiskeripartnerskabsaftalen mellem Den Europæiske Union og Republikken Mauritius (»aftalen«).
            
         
               (2)
            
            
               Den første protokol (2) til aftalen fastsatte for en periode på tre år de fiskerimuligheder, som EU-fartøjerne fik tildelt i det fiskeriområde, der henhører under Republikken Mauritius' (»Mauritius«) højhedsområde eller jurisdiktion, og Unionens finansielle modydelse. Anvendelsesperioden for denne protokol udløb den 27. januar 2017.
            
         
               (3)
            
            
               I overensstemmelse med Rådets afgørelse (EU) 2017/1960 (3) blev en ny protokol om fastsættelse af de fiskerimuligheder og den finansielle modydelse, der er omhandlet i fiskeripartnerskabsaftalen mellem Den Europæiske Union og Republikken Mauritius (»protokollen«), undertegnet den 8. december 2017.
            
         
               (4)
            
            
               Det bør fastlægges, hvordan fiskerimulighederne skal fordeles mellem medlemsstaterne i hele protokollens anvendelsesperiode.
            
         
               (5)
            
            
               Hvis det viser sig, at det antal fiskeritilladelser eller de fiskerimuligheder, som Unionen har fået tildelt i henhold til protokollen, ikke udnyttes fuldt ud, skal Kommissionen i henhold til artikel 10, stk. 1, i Rådets forordning (EF) nr. 1006/2008 (4) underrette de pågældende medlemsstater og anmode dem om at bekræfte, at de ikke fuldt ud udnytter fiskerimulighederne. Modtages der ikke noget svar inden udløbet af en fastsat frist, betragtes dette som en bekræftelse af, at den pågældende medlemsstats fartøjer ikke udnytter deres fiskerimuligheder fuldt ud i den pågældende periode. Den nævnte frist bør fastsættes.
            
         
               (6)
            
            
               For at sikre, at EU-fartøjerne hurtigt kan påbegynde fiskeriet, vil protokollen finde midlertidig anvendelse fra datoen for dens undertegnelse. Denne forordning bør derfor også finde anvendelse fra nævnte dato —
            
         VEDTAGET DENNE FORORDNING:
   Artikel 1
   1.   De fiskerimuligheder, der er fastsat i protokollen, fordeles mellem medlemsstaterne som følger:
   
               a)
            
            
               notfartøjer til tunfiskeri:
               
                           Spanien:
                        
                        
                           22 fartøjer
                        
                     
                           Frankrig:
                        
                        
                           16 fartøjer
                        
                     
                           Italien:
                        
                        
                           2 fartøjer
                        
                     
         
               b)
            
            
               langlinefartøjer med flydeline:
               
                           Spanien:
                        
                        
                           12 fartøjer
                        
                     
                           Frankrig:
                        
                        
                           29 fartøjer
                        
                     
                           Portugal:
                        
                        
                           4 fartøjer
                        
                     
         2.   Forordning (EF) nr. 1006/2008 finder anvendelse med forbehold af aftalen og protokollen.
   3.   Hvis de fiskerimuligheder, der er fastsat i protokollen, ikke udnyttes fuldt ud med ansøgningerne om fiskeritilladelse fra de medlemsstater, der er nævnt i stk. 1, tager Kommissionen ansøgninger om fiskeritilladelse fra andre medlemsstater i betragtning, jf. artikel 10 i forordning (EF) nr. 1006/2008.
   4.   Fristen omhandlet i artikel 10, stk. 1, i forordning (EF) nr. 1006/2008 fastsættes til 10 arbejdsdage fra datoen for Kommissionens anmodning.
   Artikel 2
   Denne forordning træder i kraft på tredjedagen efter offentliggørelsen i Den Europæiske Unions Tidende.
   Den anvendes fra 8. december 2017.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Luxembourg, den 23. oktober 2017.
      
         
            På Rådets vegne
         
         K. IVA
         
            Formand
         
      
   
   
      (1)  Rådets afgørelse 2014/146/EU af 28. januar 2014 om indgåelse af fiskeripartnerskabsaftalen mellem Den Europæiske Union og Republikken Mauritius (EUT L 79 af 18.3.2014, s. 2).
   
      (2)  Protokol om fastsættelse af de fiskerimuligheder og den finansielle modydelse, der er omhandlet i fiskeripartnerskabsaftalen mellem Den Europæiske Union og Republikken Mauritius (EUT L 79 af 18.3.2014, s. 9).
   
      (3)  Rådets afgørelse (EU) 2017/1960 af 23. oktober 2017 om undertegnelse på Unionens vegne og midlertidig anvendelse af en protokol om fastsættelse af de fiskerimuligheder og den finansielle modydelse, der er omhandlet i fiskeripartnerskabsaftalen mellem Den Europæiske Union og Republikken Mauritius (EUT L 279 af 28.10.2017, s. 1).
   
      (4)  Rådets forordning (EF) nr. 1006/2008 af 29. september 2008 om tilladelser til EF-fiskerfartøjers fiskeri uden for EF-farvande og tredjelandsfartøjers adgang til EF-farvande, om ændring af forordning (EØF) nr. 2847/93 og (EF) nr. 1627/94 og om ophævelse af forordning (EF) nr. 3317/94 (EUT L 286 af 29.10.2008, s. 33).